Publication: Magyar Közlöny
Issue: MK-2002-158 (Year: 2002, Number: 158)
Era: 1990-2004
Section: a 18/1995. (VI. 6.) IKM rendelethez]
Paragraph Index: 679

5. A szakmai vizsga értékelése A vizsgázó az egyes vizsgarészeken elért teljesítménye alapján két osztályzatot kap: — szakmai elméletbõl, és — szakmai gyakorlatból. Eredményes szakmai vizsga esetén ez a két érdemjegy kerül be a szakképesítést igazoló bizonyítványba. A szakmai elméleti vizsga értékelése — Az írásbeli vizsga eredményét a szakképesítésért felelõs minisztérium által kiadott értékelési útmutató alapján, egyetlen érdemjeggyel kell megállapítani. — A szóbeli vizsgán a vizsgázó feleletének eredményére a vizsgabizottság munkáját segítõ pedagógus tesz javaslatot. Elégséges érdemjegy 33%-os teljesítmény elérésekor adható. Az eredményrõl a vizsgabizottság dönt. — A szakmai elméleti vizsga eredményét a szóbeli és az írásbeli vizsgaeredmények súlyozott átlagolásával kell meghatározni úgy, hogy a szóbeli vizsga eredménye felé kell a kerekítést elvégezni. — Eredménytelennek kell az elméleti vizsgát tekinteni, ha az írásbeli vagy szóbeli vizsgarész bármelyikébõl a vizsgázó elégtelen osztályzatot kapott. A szakmai gyakorlati vizsga értékelése A szakmai gyakorlati vizsgán a vizsgázó munkájának, bemutatójának eredményére a vizsgabizottság munkáját segítõ pedagógus tesz javaslatot. Elégséges érdemjegy 33%-os teljesítmény elérésekor adható. Az eredményrõl a vizsgabizottság dönt. A szakmai vizsga értékelése — Eredményes vizsgát tett az a jelölt, aki minden vizsgarész követelményeit legalább elégséges szinten teljesítette. — A szakmai elméleti és/vagy gyakorlati vizsgarész eredménytelensége esetén az eredménytelen vizsgarészbõl 3 hónap eltelte után, de 1 éven belül lehet újra vizsgázni. Ismételt eredménytelenség esetén csak újabb tanfolyam elvégzése után lehet vizsgára jelentkezni. Ekkor minden vizsgarészbõl vizsgát kell tenni. V. Egyéb tudnivalók

Source: https://magyarkozlony.hu/hivatalos-lapok/41f9005b35dfab657d910a3d8b61f9d7c0049d51/dokumentumok/d2daad22b585a2e7aec8482234634c575f17b594/letoltes